4 



Al. Bunge, 



In ipsa generum specierumque enumeratione systematica curam quam maximam adhibni 

 ad statuendas diagnoses. Quanti sit momenti diagnosis bona, scriptores botanici recentioris 

 aetatis saepe parum respexisse videntur; sunt enim, qui diagnosin adumbratione modo bre- 

 viore, modo longiore compensari posse existiment: cujus rei causa in eo plerumque sita 

 est, quod diagnosis idonea, nisi plane cognitis omnibus unius generis speciebus, proponi 

 non potest, quodque plerique in ea re élaborantes, quum nimis festinanter quaevis nova 

 sibi oblata in lucem edere studeant, tempori et operae necessariae parcunt. In notandis no- 

 minibus praecepta, quae de iis exstant diligenter sum secutus; ac praesertim nomini cuique 

 triviali auctoritatem adjunxi, qua primum literis receptum fuerat, quamvis praeposito alio 

 generis nomine. In synonymis, ne locos citatos cumularem, semper abstinui, nec nisi ma- 

 xime necessarios protuli, omnes vero praetermisi eos, qui ad illustrandas res parum adju- 

 vabant. Atque icônes pravas citare omisi, quum imago delineata, ubi ambigi potest, qualem 

 illa speciem exhibeat, nullius omnino pretii sit, saepiusque res ipsas conturbet. Patriam 

 maxime quidem respexi, neque tamen opus esse judicavi, quaecunque species per majora 

 spatia crebrius objiciuntur, eas ad loca singula referre, quibus collectae ab omnibus pere- 

 grinantibus sunt, quum partim in enumerandis ejusmodi locis id certe nullius sit momenti, 

 partim tamen ad plenam earum explicationem inde perveniri vix possit. Ubi vero rariora 

 quaedam mihi objiciebantur, non defui sane, quominus locum quemque, auctores quosque, 

 de quibus certior eram factus, quam accuratissime afferrem. Raro tantum ambigua protuli 

 loca, quibus reperta illa sint; sin autem dubitationem quoque et causam addubitandi adjeci. 

 Adumbrationes vel descriptiones in medium a me prolatae uberiores sunt: quapropter vitio 

 fortasse mihi dederit quispiam , quod easdem res iterum ac saepius commemoraverim. 

 Verumtamen, quanti sint ejusmodi explicationes , quibus, quaecunque diligenter observata 

 sunt, summa fide redduntur, neminem certe latebit, qui, plantam de qua agitur in manu 

 tenens, illas perlegerit. Quibus omissis exploraturus quisque sibi persuadere vix poterit, 

 utrum speciem notam, quam diagnosis ei significaverit, prae se habeat, an illud, de quo 

 judicetur, novi quidquam sit: quae res e diaguosi, qua formae ad id ignotae non respiciun- 

 tur, non Semper perspici potest. 



Sic vero spero fore, ut opusculo meo, quicunque res a me observatas accurate per- 

 sequi non horreant — id quod demonstratis Iiis, quibus quis innixus quaerere debeat, haud 

 parum me sublevasse reor — ii tum etiam, quum materia manca ac levi utuntur, minime 

 usquam destituantur. 



AI. Bunge. 



Scribebam Dorpati XXVI die Aprilis MDCCCLXI. 



